Document ID: 32005R0860

NÕUKOGU MÄÄRUS (EÜ) nr 860/2005,
30. mai 2005,
millega muudetakse määrust (EÜ) nr 27/2005 seoses kalapüügivõimalustega Gröönimaa, Fääri saarte ja Islandi vetes ning tursapüügiga Põhjameres ning määrust (EÜ) nr 2270/2004 seoses süvamerehaide ja kalju-tömppeakala püügivõimalustega
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artiklit 20,
võttes arvesse nõukogu 26. veebruari 2004. aasta määrust (EÜ) nr 423/2004, millega kehtestatakse meetmed tursavarude taastamiseks, (2) eriti selle artiklit 8,
võttes arvesse komisjoni ettepanekut,
ning arvestades järgmist:
(1)
Määrusega (EÜ) nr 27/2005 (3) määratakse 2005. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ja ühenduse kalalaevade suhtes püügipiirangutega vetes.
(2)
Vaja on parandada mõningad arvutusvead, mis tehti teatavate liikide püügikvootide eraldamisel liikmesriikidele.
(3)
Usaldusväärsetele teadusalastele nõuannetele ja parimale olemasolevale teabele tugineva otsustamisprotsessi parandamise eesmärgil peaksid samad tingimused kehtima ka ühenduse kalalaevade ühenduse vetes püütud kvoodiväliste liikide saagiaruannete suhtes, jaotades saagi piirkonnas liikide kaupa.
(4)
Ühendus on Euroopa Majandusühenduse ja Islandi Vabariigi vahel sõlmitud kalandust ja merekeskkonda käsitlevas kokkuleppes (4) sätestatud korras pidanud Islandiga nõu 2005. aasta kalapüügiõiguste üle. Nõupidamiste tulemused tuleb inkorporeerida määrusesse (EÜ) nr 27/2005.
(5)
Gröönimaa ametivõimud on komisjonile teatanud, et ühendusel on Gröönimaa vetes 1 000 tonni arktikakrabi püügi õigus. Gröönimaa ametivõimudega on täiendavalt kokku lepitud, et kogu meriahvena kvoodi piirkondades V ja XIV võib püüda pelaagilise traalnoodaga.
(6)
On ilmnenud, et Põhjamerel 120 mm ruudukujuliste võrgusilmadega selektiivakendega veetavate püünistega kala püüdvatele laevadele kalendrikuus suurema püügipäevade arvu eraldamine võib kahjustada tursavarude taastamist ja olla vastuolus määruse (EÜ) nr 423/2004 artikliga 8. Põhjameri tuleks seepärast välja jätta selliste piirkondade loetelust, millele eraldatakse nimetatud lisapäevi. Sama asjakohane on täpsustada 120 millimeetrise võrgusilma tehnilist kirjeldust.
(7)
Süvamerehaide püügivõimalusi ICESi X alapiirkonnas (ühenduse veed ja rahvusvahelised veed) tuleks suurendada 120 tonnini, lubades seeläbi lossida teistel püükidel vältimatu kaaspüügina saadud süvamerehaisid.
(8)
Määruse (EÜ) nr 27/2005 IVa ja IVc lisas määratletud püügipiirkondade vahel kalastamise koostoime eeskirjad ei tohiks takistada laeval kasutada IVa lisas esitatud maksimaalset püügipäevade arvu. Kõnealuseid eeskirju tuleks seetõttu muuta.
(9)
Määrusega (EÜ) nr 2270/2004 (5) määratakse 2005. ja 2006. aastaks kindlaks ühenduse kalalaevade püügivõimalused teatavate süvamere kalavarude osas.
(10)
Kalju-tömppeakala püügivõimalused ICESi Vb rajooni VI ja VII alapiirkonnas (ühenduse veed ja rahvusvahelised veed) olid määruses (EÜ) nr 2270/2004 arvestatud ebasobival viisil ja neid tuleks parandada.
(11)
Ühenduse kaluritele elatusvahendite tagamiseks on oluline kõnealused püügipiirkonnad võimalikult kiiresti avada. Küsimuse kiireloomulisuse tõttu on hädavajalik teha erand kuue nädala pikkusest ajavahemikust, millele viidatakse Euroopa Liidu lepingu ja Euroopa ühenduste asutamislepingute juurde kuuluva protokolli (riikide parlamentide funktsiooni kohta Euroopa Liidus) lõike I punktis 3.
(12)
Määrusi (EÜ) nr 27/2005 ja (EÜ) nr 2270/2004 tuleks seepärast vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 27/2005 muutmine
Määrust (EÜ) nr 27/2005 muudetakse järgmiselt.
1.
Artikli 5 lõige 2 asendatakse järgmisega:
“2. Ühenduse laevadel on lubatud kalastada I lisas sätestatud kvoodi alusel ning vastavalt artiklites 9, 16 ja 17 kehtestatud tingimustele vetes, mis kuuluvad Fääri saarte, Gröönimaa, Islandi ja Norra kalandusjurisdiktsiooni ning Jan Mayeni ümbruse kalastusvööndi alla.”
2.
Artiklile 9 lisatakse järgmine lõik:
“Ühenduse laevad võivad kalastada Islandi jurisdiktsiooni alla kuuluvate vete piirkonnas, mis on piiratud järgmisi koordinaate ühendavate sirgjoontega:
Edelapiirkond
1.
63° 12′ N ja 23° 05′ W, koordinaadid 62° 00′ N ja 26° 00′ W
2.
62° 58′ N ja 22° 25′ W
3.
63° 06′ N ja 21° 30′ W
4.
63° 03′ N ja 21° 00′ W, sealt 180° 00′ S;
Kagupiirkond
1.
63° 14′ N ja 10° 40′ W
2.
63° 14′ N ja 11° 23′ W
3.
63° 35′ N ja 12° 21′ W
4.
64° 00′ N ja 12° 30′ W
5.
63° 53′ N ja 13° 30′ W
6.
63° 36′ N ja 14° 30′ W
7.
63° 10′ N ja 17° 00′ W, sealt 180° 00′ S.”
3.
IB, IC, ID, IVa, IVc ja VI lisa muudetakse vastavalt käesoleva määruse I lisale.
Artikkel 2
Määruse (EÜ) nr 2270/2004 muutmine
Määruse (EÜ) nr 2270/2004 lisa muudetakse vastavalt käesoleva määruse II lisale.
Artikkel 3
Jõustumine
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 30. mai 2005

Labels: 6